pythainlp/thai_wikipedia_clean_20230101 huggingface dataset:
เมื่อเดือนสิงหาคม ค.ศ. 2014 ดเวย์น จอห์นสัน ประกาศว่าเขามีส่วนเกี่ยวข้องกับโครงการซูเปอร์ฮีโร ชาแซม, หรือในอดีตเรียกว่ากัปตันมาร์เวล ในเดือนกันยายน จอห์นสันเปิดเผยว่าเขาจะแสดงเป็นแอนตีฮีโร แบล็ก อดัม ศัตรูคู่ปรับของชาแซมในภาพยนตร์ โดยมีดาร์เรน เลมกีเขียนบทภาพยนตร์ ภาพยนตร์ "ชาแซม" ประกาศเมื่อเดือนตุลาคม ในเดือนมกราคม ค.ศ. 2017, เฮนรี เกย์เด็นกำลังทำงานเขียนบทภาพยนตร์ ในเดือนกรกฎาคม, มีการยืนยันว่า เดวิด เอฟ. แซนด์เบิร์ก จะกำกับภาพยนตร์ "ชาแซม!", และจอห์นสันจะไม่ปรากฏตัวในภาพยนตร์เรื่องนี้ แต่จะไปปรากฏตัวในภาพยนตร์เดี่ยว แบล็ก อดัม แทน งานก่อนเริ่มถ่ายทำนั้นเริ่มต้นเมื่อเดือนสิงหาคม ในเดือนตุลาคม, แซคารี ลีวาย ได้รับคัดเลือกแสดงเป็น ชาแซม, และในเดือนพฤศจิกายน, แอชเชอร์ แอนเจิล ได้รับคัดเลือกแสดงเป็น บิลลี แบทสัน, ร่างเด็กของชาแซม ตัวร้ายของเรื่องคือ ดอกเตอร์ซิวานา แสดงโดย มาร์ก สตรอง นักแสดงคนอื่น ๆ ประกอบด้วย แจ็ค ดีแลน เกรเซอร์, เกรซ ฟัลตัน, โยเวน อาร์มานด์, เอียน เชน, และ เฟธ เฮอร์เมน เป็นพี่น้องอุปถัมภ์ของแบทสัน, คูเปอร์ แอนดรูวส์ และ มาร์ตา มิลานส์ เป็น พ่อแม่อุปถัมภ์ของแบทสัน, และ ไจมอน ฮอนซู เป็นพ่อมด ชาแซม, ผู้ให้พลังของเขาแก่แบทสัน การถ่ายทำเริ่มต้นเมื่อวันที่ 29 มกราคม ค.ศ. 2018 ที่ โทรอนโต และเสร็จสิ้นเมื่อวันที่ 11 พฤษภาคม ค.ศ. 2018, ส่วนใหญ่ถ่ายทำที่ไพน์วูดโทรอนโตสตูดิโอส์และสถานที่ต่าง ๆ รอบเมือง "ชาแซม! (Shazam!)" ฉายในอเมริกาเหนือเมื่อวันที่ 5 เมษายน ค.ศ. 2019
ภาพยนตร์ดำเนินเรื่องหลังเหตุการณ์ใน "จัสติซ ลีก" มีการแนะนำตัวร้าย มิสเตอร์มายด์ ในฉากกลางเครดิต
"ทีมนกผู้ล่า กับฮาร์ลีย์ ควินน์ ผู้เริดเชิด" (2020).
หลังเหตุการณ์ใน "ทีมพลีชีพ มหาวายร้าย" ฮาร์ลีย์ ควินน์เลิกกับโจ๊กเกอร์ ต่อมามีเด็กสาวคนหนึ่งชื่อแคสซานดรา เคนแอบขโมยเพชรจากเจ้าพ่ออาชญากรรม แบล็ก แมสก์ ฮาร์ลีย์จึงต้องร่วมมือกับ แบล็ก แคนารี, ฮันเทรสและเรเน มอนโทยา เพื่อปกป้องเธอ
เมื่อเดือนพฤศจิกายน ค.ศ. 2016 ภาพยนตร์ "ทีมนกผู้ล่า (Birds of Prey)" ซึ่งนำเค้าโครงมาจากทีมซูเปอร์ฮีโรหญิงในชื่อเดียวกัน กำลังพัฒนาโดยมีคริสตินา ฮอดสันเซ็นสัญญาเป็นผู้เขียนบท ในเดือนเมษายน ค.ศ. 2018 วอร์เนอร์บราเธอส์เลือกเคธี่ ยานมากำกับภาพยนตร์พร้อมกันกับมาร์โก ร็อบบี, ซู ครอลและไบรอัน อันเคลเลส ทำหน้าที่เป็นผู้อำนวยการสร้าง ร็อบบีนั้นกลับมารับบทเดิมของเธอก็คือฮาร์ลีย์ ควินน์จาก "ทีมพลีชีพ มหาวายร้าย" ภาพยนตร์เรื่องนี้เป็นภาพยนตร์เรื่องแรกที่ได้รับเรต R ในแฟรนไชส์และมีทุนสร้างน้อยกว่าภาพยนตร์อื่น นอกจากร็อบบีในบทแสดงนำแล้ว ในทีมประกอบด้วย แมรี เอลิซาเบธ วินสตีด, เจอร์นี สมอลเล็ตต์-เบลล์, โรซี เปเรซและเอลลา เจย์ บาสโค เป็น ฮันเทรส, แบล็ก แคนารี, เรเน มอนโทยาและแคสซานดรา เคน ตามลำดับ แบล็ก แมสก์ เป็นตัวร้ายหลักของเรื่องแสดงโดย ยวน แม็คเกรเกอร์ และ คริส เมสซินา เป็น วิคเตอร์ แซซ งานก่อนการถ่ายทำเริ่มต้นขึ้นเมื่อช่วงปลายเดือนกรกฎาคม ค.ศ. 2018 การถ่ายทำเริ่มต้นขึ้นเมื่อวันที่ 15 มกราคม ถึงวันที่ 15 เมษายน ค.ศ. 2019 ที่ลอสแอนเจลิส เมื่อเดือนพฤศจิกายน 2018 ร็อบบีเผยชื่อเต็มของภาพยนตร์ก็คือ "ทีมนกผู้ล่า กับฮาร์ลีย์ ควินน์ ผู้เริดเชิด (Birds of Prey (and the Fantabulous Emancipation of One Harley Quinn))" "ทีมนกผู้ล่า" ฉายรอบปฐมทัศน์ที่ลอนดอนเมื่อวันที่ 29 มกราคม ค.ศ. 2020 และฉายรอบทั่วไปเมื่อวันที่ 7 กุมภาพันธ์ ค.ศ. 2020 หนึ่งสัปดาห์หลังเข้าฉายในโรงภาพยนตร์ ชื่อของภาพยนตร์ได้เปลี่ยนเป็น "ฮาร์ลีย์ ควินน์: ทีมนกผู้ล่า (Harley Quinn: Birds of Prey)" เพื่อให้ "คนที่ไปดูภาพยนตร์นั้นเข้าใจว่า "ทีมนกผู้ล่า" นั้นเกี่ยวกับอะไรได้ดียิ่งขึ้น"
ภาพยนตร์ดำเนินเรื่องหลังจากเหตุการณ์ใน "ทีมพลีชีพ มหาวายร้าย"
"วันเดอร์ วูแมน 1984" (2020).
ในปี ค.ศ. 1984 ช่วงสงครามเย็น ไดอาน่า พรินซ์และสตีฟ เทรเวอร์ อดีตคนรักของเธอ เผชิญหน้ากับชีตาห์และแม็กซ์ ลอร์ด
เมื่อเดือนมิถุนายน ค.ศ. 2017 เจฟฟ์ จอห์นส์ และ แพตตี เจนคินส์ เริ่มร่างบทภาคต่อของ "วันเดอร์ วูแมน" ในเดือนกรกฎาคม จอห์นสก็ได้เริ่มเขียนบท ในเดือนเดียวกัน, ภาคต่อได้ถูกประกาศอย่างเป็นทางการที่งานซานดิเอโก คอมมิค-คอน กาด็อทกลับมารับบทเดิมเป็นวันเดอร์ วูแมน ในเดือนกันยายน, เจนกินส์ตกลงเซ็นสัญญากลับมาเป็นผู้กำกับ, และนำ เดวิด คาลลาแฮม มาเขียนบทร่วมกับเธอและจอห์นส ภาพยนตร์ดำเนินเรื่องอยู่ในยุค 1980 ช่วงระหว่างสงครามเย็น เจนกินส์พูดถึงภาพยนตร์เรื่องนี้ว่าจะเป็นเรื่องราวความรักที่ยิ่งใหญ่อีกเรื่อง ช่วงก่อนการถ่ายทำเริ่มขึ้นเมื่อต้นเดือนธันวาคม ค.ศ. 2017 เมื่อเดือนมีนาคม ค.ศ. 2018, คริสเตน วิก ได้รับคัดเลือกมาแสดงเป็น บาร์บารา แอน มิเนอร์วา / ชีตาห์, ตัวร้ายหลักของภาพยนตร์, และ เปโดร พาสคาล ได้รับคัดเลือกมาแสดงเป็น แม็กซ์เวลล์ ลอร์ด การถ่ายทำเริ่มต้นขึ้นเมื่อวันที่ 13 มิถุนายน ค.ศ. 2018 ที่ใกล้ ๆ วอชิงตัน ดี.ซี.และ เวอร์จิเนียเหนือ สถานที่ถ่ายทำอื่น ๆ ได้แก่วอร์เนอร์บราเธอร์สสตูดิโอ, ลิฟส์เดนในสหราชอาณาจักร, เกาะเตเนริเฟและเกาะฟูเอร์เตเบนตูรา ใน สเปน "วันเดอร์ วูแมน 1984 (Wonder Woman 1984)" กำหนดฉายวันที่ 25 ธันวาคม ค.ศ. 2020 เลื่อนจากวันฉายเดิมคือวันที่ 5 มิถุนายน ค.ศ. 2020 เนื่องจากการระบาดทั่วของไวรัสโคโรนา โดยฉายในเอชบีโอแม็กซ์และในโรงภาพยนตร์พร้อมกัน
ดรีมสโตน—อัญมณีซึ่งมีความเกี่ยวข้องกับตัวละคร ดอกเตอร์เดสตินี และ ดรีม จากกลุ่ม เอนด์เลส ในการ์ตูน—มีบทบาทสำคัญในภาพยนตร์
"เดอะ ซุยไซด์ สควอด" (2021).
วอลเลอร์ส่งทีมทาสก์ฟอร์ซเอ็กซ์ ซึ่งประกอบด้วยสมาชิกเก่าและใหม่ ไปทำภารกิจทำลายห้องปฏิบัติการสมัยนาซีที่มียังมีการทดลองอยู่
ภาคต่อของ "ทีมพลีชีพ มหาวายร้าย" ประกาศเมื่อเดือนมีนาคม ค.ศ. 2016 โดยมีเอเยอร์กลับมาทำหน้าที่เป็นผู้กำกับ แอดัม โคแซด ถูกจ้างให้เขียนบทภาพยนตร์เมื่อเดือนมีนาคม ค.ศ. 2017 ในเดือนกรกฎาคม ค.ศ. 2017 แซค เพนน์ เขียนร่างเนื้อเรื่องใหม่ ในเดือนกันยายน ค.ศ. 2017, แกวิน โอ'คอนเนอร์ ถูกจ้างให้เป็นผู้กำกับแทนเอเยอร์ซึ่งถอนตัวไป โอ'คอนเนอร์ยังดึงตัว เดวิด บาร์ แคตซ์ และ ทอดด์ สแตชวิค มาเป็นผู้เขียนบทร่วมด้วย บทร่างสุดท้ายเสร็จสมบูรณ์เมื่อเดือนกันยายน ค.ศ. 2018 เดือนต่อมา, โอ'คอนเนอร์ ถอนตัวออกจากโครงการเพราะวอร์เนอร์บราเธอร์สเชื่อว่าบทภาพยนตร์นั้นคล้ายคลึงกับ "ทีมนกผู้ล่า" มากเกินไป เมื่อเดือนมกราคม ค.ศ. 2019 ภาพยนตร์ถูกเปลี่ยนชื่อใหม่เป็น "เดอะ ซุยไซด์ สควอด (The Suicide Squad)" โดยมี เจมส์ กันน์ เป็นผู้กำกับจากบทภาพยนตร์ใหม่ที่เขาเขียน กันน์เลือกโครงการนี้ก่อนโครงการภาพยนตร์อื่น ๆ ที่กำลังพัฒนาของวอร์เนอร์บราเธอร์ส รวมถึงภาพยนตร์ซูเปอร์แมน เมื่อเดือนมีนาคม อิดริส เอลบา เข้ามาร่วมแสดงด้วย โดยในตอนแรกเขาจะมาแทนที่ วิลล์ สมิธ ในบทบาท เดดช็อต ซึ่งสมิธถอนตัวไปเนื่องจากปัญหาตารางเวลา แต่ต่อมาตัดสินใจว่าเอลบาจะแสดงเป็นตัวละครใหม่ ทำให้สมิธสามารถกลับมารับบทเดิมได้ในอนาคต
มาร์โก ร็อบบี, โจเอล คินนาแมน, ไจ คอร์ตนีย์, และ วิโอลา เดวิส จะกลับมารับบทเดิมจากภาคแรก, ขณะที่ เดวิด เดสมัลเชียน, สตีฟ อะกี, ไมเคิล รุกเกอร์, ปีเตอร์ คาพัลดิ, ไทกา ไวทีที, อลิซ บรากา, ฌอน กันน์, ฮวน ดิเอโก บอตโด, สตอร์ม รีด, พีต เดวิดสัน, เนตัน ฟิลเลียน, ฟลูลา บอร์ก, จอห์น ซีนา และ วาคีน โคซิโอ เข้าร่วมแสดงด้วย การถ่ายทำเริ่มต้นขึ้นเมื่อวันที่ 20 กันยายน ค.ศ. 2019 ที่ ไพน์วูดแอตแลนตาสตูดิโอที่แอตแลนตา, พร้อมกับถ่ายทำเพิ่มเติมที่ ปานามา "เดอะ ซุยไซด์ สควอด" ฉายในสหราชอาณาจักรเมื่อวันที่ 30 กรกฎาคม ค.ศ. 2021 และฉายในสหรัฐวันที่ 5 สิงหาคม ค.ศ. 2021 โดยฉายทั้งในโรงภาพยนตร์และบนเอชบีโอแม็กซ์
"แบล็ก อดัม" (2022).
เกือบ 5,000 ปีหลังจากที่เขาได้รับมอบอำนาจของเทพเจ้าอียิปต์และถูกคุมขัง แบล็ก อดัม ก็เป็นอิสระจากหลุมฝังศพของเขา พร้อมที่จะปลดปล่อยรูปแบบความยุติธรรมที่ไม่เหมือนใครในโลกสมัยใหม่
เมื่อเดือนกันยายน ค.ศ. 2014 ดเวย์น จอห์นสัน ได้รับคัดเลือกแสดงเป็น แบล็ก อดัม หลังได้รับพิจารณาว่าจะแสดงเป็นชาแซมและโลโบก่อนหน้านี้ ตัวละครนี้ตั้งใจว่าจะปรากฏตัวใน "ชาแซม!", แต่เมื่อเดือนมกราคม ค.ศ. 2017 ทางสตูดิโอผู้สร้างได้เลือกที่จะแบ่งไปอีกภาพยนตร์หนึ่ง เพื่อมุ่งเน้นการเล่าเรื่องต้นกำเนิดของแบล็ก อดัม จอห์นสันซึ่งเป็นผู้อำนวยการสร้างของเรื่องนี้กล่าวว่าทั้งสองตัวละครจะพบกันในภาพยนตร์ในอนาคต เมื่อเดือนตุลาคม ค.ศ. 2017 แอดัม สตีคีล ได้รับการว่าจ้างให้เขียนบทภาพยนตร์ เมื่อเดือนมิถุนายน ค.ศ. 2019 มีประกาศว่า เจาเม กูเล็ต-เซระ เป็นผู้กำกับภาพยนตร์ พร้อมกับ โบ ฟลินน์, จอห์นสัน, ฮิราม การ์เซียและแดนี การ์เซีย เป็นผู้อำนวยการสร้าง เมื่อเดือนกันยายน ค.ศ. 2020 รอรี เฮนส์และโซห์ริบ โนเชอร์วานี เขียนบทร่างภาพยนตร์ใหม่ จัสติซโซไซตีออฟอเมริกา จะปรากฏตัวในภาพยนตร์ โดยมี อัลดิส ฮอดจ์ แสดงเป็น ฮอว์กแมน, โนอาห์ เซนติเนโอ แสดงเป็น อะตอมสแมชเชอร์, ควินเทสซา สวินเดลล์ แสดงเป็น ไซโคลน, และเพียร์ซ บรอสแนน แสดงเป็น ดอกเตอร์เฟต นักแสดงคนอื่น ๆ ประกอบด้วย ซาราห์ ชาฮี แสดงเป็น เอเดรียนา โทแมซ และ มาร์วัน เคนซารี ได้รับเลือกเป็นนักแสดงในบทบาทที่ยังไม่เปิดเผย การถ่ายทำเริ่มต้นเมื่อวันที่ 10 เมษายน ค.ศ. 2021 และสิ้นสุดเมื่อวันที่ 15 กรกฎาคม ค.ศ. 2021 กำหนดฉายวันที่ 21 ตุลาคม ค.ศ. 2022
นักแสดงที่กลับมารับบทเดิมของพวกเขาในจักรวาลขยายดีซี ได้แก่ เฮนรี แควิลล์ เป็น คาล-เอล / คลาร์ก เคนต์ / ซูเปอร์แมน, ไวโอลา เดวิส เป็น อะแมนดา วอลเลอร์, จีมง อูนซู เป็น พ่อมดชาแซม และ เจนนิเฟอร์ ฮอลแลนด์ เป็น เอมีเลีย ฮาร์คอร์ต
ภาพยนตร์ในอนาคต.
"ชาแซม! จุดเดือดเทพเจ้า" (2023).
ภาคต่อของ "ชาแซม!" เข้าสู่การพัฒนาเมื่อเดือนเมษายน ค.ศ. 2019 โดยมี เฮนรี เกย์เด็น กลับมาเขียนบทภาพยนตร์ ส่วนผู้กำกับ เดวิด เอฟ. แซนด์เบิร์ก และผู้อำนวยการสร้าง ปีเตอร์ ซาฟราน คาดว่าจะกลับมาเช่นกัน แซคารี ลีวาย จะกลับมารับบทเดิมเป็นชาแซม ในงานดีซีแฟนโดม มีการประกาศชื่อภาพยนตร์ภาคต่อว่า "ชาแซม! จุดเดือดเทพเจ้า" ("Shazam! Fury of the Gods") ในเดือนกุมภาพันธ์ ค.ศ. 2021 เรเชล แซกเลอร์ เข้าร่วมเป็นนักแสดงในบทบาทสำคัญที่ยังไม่เปิดเผย ในเดือนมีนาคม ค.ศ. 2021 เฮเลน เมียร์เรน เข้าร่วมเป็นนักแสดงในบทบาทตัวร้ายของเรื่องชื่อว่า เฮสเปรา ในเดือนเมษายน ค.ศ. 2021 ลูซี ลู เข้าร่วมเป็นนักแสดงในบทบาทของตัวละครชื่อว่า คาลิปโซ ในเดือนพฤษภาคม ค.ศ. 2021 รอส บัตเลอร์ ยืนยันว่าเขาจะกลับมารับบทเดิมเป็น ยูจีน ชอย ในร่างชาแซม การถ่ายทำเริ่มต้นเมื่อวันที่ 26 พฤษภาคม ค.ศ. 2021และสิ้นสุดเมื่อวันที่ 31 สิงหาคม ค.ศ. 2021 กำหนดฉายในวันที่ 17 มีนาคม ค.ศ. 2023
"เดอะ แฟลช" (2023).
แบร์รี อัลเลน พยายามย้อนเวลากลับไปเพื่อป้องกันการฆาตกรรมของแม่ ซึ่งนำผลที่ตามมาโดยไม่ตั้งใจมาสู่เส้นเวลาของเขา
เมื่อเดือนกรกฎาคม ค.ศ. 2013, เกร็ก เบอร์ลันติ กำลังพัฒนาภาพยนตร์ซึ่งมีตัวละคร แบร์รี อัลเลน / เดอะ แฟลช เป็นศูนย์กลาง ภาพยนตร์ "เดอะ แฟลช" ประกาศเมื่อเดือนตุลาคม ค.ศ. 2014 โดยกำหนดฉายในปี ค.ศ. 2018 บทร่างแรกนั้นเขียนโดยเบอร์ลันติ, เจฟฟ์ จอห์นส, คริส บรานคาโต, ไมเคิล กรีนและมาร์ก กุกเกนไฮม์ ในเดือนเมษายน ค.ศ. 2015 บทร่างนั้นเขียนโดย ฟิล ลอร์ดและคริสโตเฟอร์ มิลเลอร์ อีกสองปีต่อมา, เซธ เกรแฮม-สมิธและริค ฟามุยิวะ ต่างถอนตัวออกจากตำแหน่งผู้กำกับเพราะมีความคิดสร้างสรรค์แตกต่างกันกับสตูดิโอ ในเดือนมกราคม ค.ศ. 2017, โจบี แฮโรลด์ ถูกจ้างให้เขียนบทใหม่ทั้งหมด ซึ่งก่อนหน้านี้มีร่างที่เขียนโดยเกรแฮม-สมิธและฟามุยิวะ ในเดือนกรกฎาคม ค.ศ. 2017, ชื่อภาพยนตร์ถูกเปลี่ยนเป็น "แฟลชพอยต์ (Flashpoint)", โดยอิงจากเรื่องราวในหนังสือการ์ตูนชื่อเดียวกัน แดน เมโซว์ ถูกนำตัวมาเป็นผู้เขียนบทร่วม ในเดือนมีนาคม ค.ศ. 2018, จอห์น ฟรานซิส เดลีย์และโจนาธาน โกลด์สตีน ถูกจ้างให้มาเป็นผู้กำกับร่วม โทนของภาพยนตร์เรื่องนี้คาดว่าจะคล้ายกับเรื่อง "เจาะเวลาหาอดีต" มิลเลอร์เปิดเผยเนื้อเรื่องย่อว่าจะเกี่ยวข้องกับผู้ใช้ความเร็วในพหุภพ (Speedster Multiverse) ในเดือนมีนาคม ค.ศ. 2019 มิลเลอร์ถูกจ้างให้เขียนบทร่างใหม่ร่วมกับแกรนต์ มอร์ริสัน หลังผู้กำกับร่วมมีความคิดสร้างสรรค์แตกต่างกันในการทำงานกับบทภาพยนตร์ ในเดือนกรกฎาคม ค.ศ. 2019, เดลีย์และโกลด์สตีน ถอนตัวออกจากโครงการ ขณะที่แอนดี มัสเคียตตีและคริสตินา ฮอดสันถูกจ้างเข้ามาแทนที่ในตำแหน่งผู้กำกับและผู้เขียนบทตามลำดับ บาร์บารา มัสเคียตตีและไมเคิล ดิสโก จะทำหน้าที่เป็นผู้อำนวยการสร้าง ในเดือนมกราคม ค.ศ. 2020, มัสเคียตตีกล่าวว่าภาพยนตร์จะมีองค์ประกอบจากเรื่องราวในหนังสือการ์ตูน "แฟลชพอยต์" ในเดือนมิถุนายน ค.ศ. 2020 มีรายงานว่า ไมเคิล คีตัน อยู่ในช่วงการเจรจาขั้นต้นในการรับบทเป็น บรูซ เวย์น / แบทแมน ในอีกจักรวาลหนึ่ง คีตันเคยแสดงตัวละครดังกล่าวในภาพยนตร์เรื่อง "แบทแมน" (1989) และ "แบทแมน รีเทิร์นส ตอน ศึกมนุษย์เพนกวินกับนางแมวป่า" (1992) ในเดือนสิงหาคม คีตันได้เซ็นสัญญาอย่างเป็นทางการ และ เบน แอฟเฟล็ก ประกาศว่าเขาจะกลับมารับบทเดิมเป็น บรูซ เวย์น / แบทแมน ในจักรวาลขยายดีซี ในเดือนต่อมา ผู้อำนวยการสร้าง บาร์บารา มัสเคียตตี เปิดเผยว่า ภาพยนตร์จะประกอบด้วยซูเปอร์ฮีโรหลายคนและเป็นการ "รีเซ็ต" จักรวาลขยายดีซี ในเดือนตุลาคม ค.ศ. 2020 บิลลี ครูดัพ เข้าสู่การเจรจาอย่างเป็นทางการเพื่อเข้าร่วมโครงการอีกครั้ง โดยกลับมารับบทเดิมเป็น เฮนรี อัลเลน ซึ่งเขาออกจากโครงการไปก่อนหน้านี้ เนื่องจากมีการเปลี่ยนแปลงผู้เขียนบทและผู้กำกับอยู่หลายครั้ง ในเดือนกุมภาพันธ์ ค.ศ. 2021 ซาซา กาเย ได้รับคัดเลือกให้แสดงเป็น ซูเปอร์เกิร์ล ในเดือนมีนาคม ค.ศ. 2021 เคียร์ซี เคลมอนส์ ยืนยันว่าเธอจะกลับมารับบทเดิมเป็น ไอริส เวสต์ ในภาพยนตร์ ต่อมาในเดือนเดียวกัน มาริเบล เบดูและรอน ลิฟวิงสตัน ได้รับคัดเลือกให้แสดงเป็น นอรา อัลเลนและเฮนรี อัลเลน ตามลำดับ โดยลิฟวิงสตันได้รับบทนี้หลังครูดัพถอนตัวออกไปเนื่องจากปัญหาตารางงาน เรย์ ฟิชเชอร์ มีกำหนดถ่ายทำภาพยนตร์เรื่องนี้เป็นเวลา 2 สัปดาห์ ก่อนที่เขาจะถูกถอดออกจากโครงการ และบอกว่ามัน "น่าผิดหวัง" ถ้าตัวละครของเขาไม่ปรากฏตัวในภาพยนตร์ การถ่ายทำเริ่มต้นขึ้นเมื่อวันที่ 19 เมษายน ค.ศ. 2021 ที่ วอร์เนอร์บราเธอร์สสตูดิโอ, ลิฟส์เดน ใน ฮาร์ตฟอร์ดเชอร์, อังกฤษ และสิ้นสุดการถ่ายทำเมื่อวันที่ 8 ตุลาคม ค.ศ. 2021 มีการการถ่ายทำเพิ่มเติมที่ลอนดอน กำหนดฉายวันที่ 23 มิถุนายน ค.ศ. 2023
"บลูบีเทิล" (2023).
เมื่อเดือนพฤศจิกายน ค.ศ. 2018 ภาพยนตร์เกี่ยวกับไฮเม เรเยสหรือบลูบีเทิล กำลังอยู่ในการพัฒนา โดยมี แกเรธ ดันเน็ต-อัลโคเซอร์ ทำหน้าที่เป็นผู้เขียนบท และ เซฟ ฟอร์เมน ทำหน้าที่เป็นหัวหน้าผู้อำนวยการสร้าง ในเดือนกุมภาพันธ์ ค.ศ. 2021 แองเจิล มานูเอล โซโต เซ็นสัญญาเป็นผู้กำกับ และ โซโล มาริดูเอญา ได้รับคัดเลือกให้แสดงเป็นบลูบีเทิล ในเดือนสิงหาคม การถ่ายทำคาดว่าจะเริ่มต้นในช่วงต้นปี ค.ศ. 2022 แต่เดิม ภาพยนตร์ได้รับการพัฒนาให้เป็นภาพยนตร์ที่ลงเฉพาะในเอชบีโอแม็กซ์ แต่ต่อมาถูกเปลี่ยนให้ฉายในโรงภาพยนตร์ กำหนดฉายวันที่ 18 สิงหาคม ค.ศ. 2023
"อควาแมนแอนด์เดอะลอสต์คิงดอม" (2023).
เมื่อเดือนตุลาคม ค.ศ. 2018 เจมส์ วานได้กล่าวว่า "อควาแมน เจ้าสมุทร" ตั้งใจเปิดช่องทางให้มีภาคต่อ ในเดือนธันวาคม ด้วยยอดจองตั๋วล่วงหน้าที่สูงและการตอบรับที่ดีของ "อควาแมน เจ้าสมุทร" สร้างความเชื่อมั่นให้กับวอร์เนอร์บราเธอส์ที่จะเริ่มต้นพัฒนาภาคต่อ ในเดือนมกราคม ค.ศ. 2019 วอร์เนอร์บราเธอส์ ยืนยันการพัฒนาภาพยนตร์ "อควาแมน 2" โดยตั้งใจให้วานกลับมาทำหน้าที่เป็นผู้กำกับเหมือนเดิม เจสัน โมโมอาจะมีบทบาทในการสร้างสรรค์ในภาคต่อมากขึ้น หลังเขียนเรื่องราวในขณะที่อยู่ในกองถ่ายทำของภาพยนตร์เรื่องแรก และนำเสนอโครงการให้กับวอร์เนอร์บราเธอส์ และร่วมเขียนบทร่างแรกของบทภาพยนตร์กับคู่เขียนบทของเขา ในเดือนกุมภาพันธ์ ค.ศ. 2019 เดวิด ลีสลี จอห์นสัน-แม็คโกล์ดริก เซ็นสัญญาทำหน้าที่เป็นผู้เขียนบท จอห์นสัน-แม็คโกล์ดริกร่วมเขียนบทกับเจมส์ วาน จนเสร็จสมบูรณ์ ในเดือนมีนาคม ซาฟรานกล่าวว่าภาพยนตร์จะสำรวจเจ็ดอาณาจักรอื่น ๆ ในแอตแลนติส แพทริต วิลสันและยาห์ย่า อับดุล-มาทีน ที่ 2 จะกลับมารับบทเดิมเป็น ออร์ม มาริอุส / โอเชียนมาสเตอร์และเดวิด เคน / แบล็คแมนตา ตามลำดับ ในเดือนมิถุนายน ค.ศ. 2021 ชื่ออย่างเป็นทางการของภาพยนตร์คือ "อควาแมนแอนด์เดอะลอสต์คิงดอม" ("Aquaman and the Lost Kingdom") การถ่ายทำเริ่มต้นเมื่อวันที่ 28 มิถุนายน ค.ศ. 2021 แล้วสิ้นสุดเมื่อวันที่ 9 ธันวาคม ค.ศ. 2021 กำหนดฉายในวันที่ 25 ธันวาคม ค.ศ. 2023
ภาพยนตร์เรื่องอื่นที่อยู่ระหว่างการพัฒนา.
วอร์เนอร์บราเธอส์และดีซีฟิล์มมีภาพยนตร์ดีซีหลายเรื่องที่กำลังพัฒนาอยู่ในหลากหลายสถานะ
บริการสตรีมมิงใหม่ชื่อว่า เอชบีโอแม็กซ์ เปิดตัวด้วยความร่วมมือระหว่าง วอร์เนอร์มีเดีย, ดีซีฟิล์มส์และเดอะซีดับเบิลยู เมื่อวันที่ 27 พฤษภาคม ค.ศ. 2020 ในเดือนธันวาคม ประธานดีซีฟิล์มส์ วอลเทอร์ ฮามาดะ กล่าวว่า ดีซีฟิล์มส์สนใจสร้างละครชุดแยกสำหรับภาพยนตร์ทุกเรื่องที่อยู่จักรวาลขยายดีซีลงเอชบีโอแม็กซ์
"พีซเมกเกอร์".
คริสโตเฟอร์ สมิท / พีซเมกเกอร์ สมาชิก ทาสก์ฟอร์ซเอกซ์ ถูกส่งตัวไปปฏิบัติภารกิจลับ เพื่อตามหา "ผีเสื้อ" สิ่งมีชีวิตคล้ายแมลงกาฝากที่บุกรุกและครอบงำเผ่าพันธุ์มนุษย์
เมื่อเดือนกันยายน ค.ศ. 2020 ละครชุดแยกจากภาพยนตร์ "เดอะ ซุยไซด์ สควอด" (2021) ที่เกี่ยวกับตัวละคร พีซเมกเกอร์ กำลังพัฒนาสำหรับออกอากาศใน เอชบีโอแม็กซ์ จำนวนแปดตอน เจมส์ กันน์ ทำหน้าที่เป็นผู้อำนวยการสร้างฝ่ายบริหารร่วมกับ ปีเตอร์ ซาฟราน นอกจากนี้ กันน์ยังเขียนบทและกำกับละครชุดอยู่หลายตอน ละครชุดแสดงนำโดย จอห์น ซีนา, สตีฟ เอจีและเจนนิเฟอร์ ฮอลแลนด์ ซึ่งกลับมารับบทเดิมจากในภาพยนตร์ ได้แก่ พีซเมกเกอร์, จอห์น อีโคโนมอสและเอมิเลีย ฮาร์คอร์ต ตามลำดับ ร่วมกับ แดเนียล บรูกส์ เป็น ลีโอตา อะเดบาโย รอเบิร์ต แพทริก เป็น ออกกี สมิธ และ เฟรดดี สตรอมา เป็น เอเดรียน เชส / เดอะวิจิแลนตี การถ่ายเริ่มต้นในเดือนมกราคม ค.ศ. 2021 ที่ แวนคูเวอร์, แคนาดา และสิ้นสุดในเดือนกรกฎาคมปีเดียวกัน "พีซเมกเกอร์" สามตอนแรกออกอากาศเมื่อวันที่ 13 มกราคม ค.ศ. 2022 และออกอากาศตอนที่เหลือเป็นรายสัปดาห์จนถึงวันที่ 17 กุมภาพันธ์ ค.ศ. 2022 เมื่อเดือนกุมภาพันธ์ ค.ศ. 2022 ละครชุดได้รับการต่ออายุเป็นปีที่สองโดยกันน์จะเขียนบทและกำกับทุกตอน
โครงการที่ถูกยกเลิกและทำใหม่.
ในช่วงหลายปีที่ผ่านมา หลายโครงการที่ถึงจุดหนึ่งซึ่งควรจะเป็นส่วนหนึ่งของจักรวาลขยายดีซีได้ถูกย้ายไปสู่ความต่อเนื่องที่แตกต่างกันหรือถูกยกเลิกโดยสิ้นเชิง:
จางเยี่ยต้าหวาง
จางเยี่ยต้าหวาง อยู่ในวงศ์ Polygonaceae เป็นไม้ล้มลุกขนาดใหญ่ รากและเหง้าอ้วนสั้น ลำต้นอ้วนสั้น กลวง เปลือกต้นเป็นร่องตามยาว มีขนสีขาว ข้อพองออก ดอกช่อ ดอกย่อยขนาดเล็ก สีแดงอมม่วง น้อยมากที่จะเป็นสีขาวอมเหลือง ผลแห้งเมล็ดล่อน เมล็ดรูปไข่กว้าง สีน้ำตาลดำ พบในจีนที่มณฑลกานซู หูเป่ย์ ชิงไห่ ชานซี เสฉวน ยูนนาน ทิเบต และมองโกเลียใน ในจีนและรัสเซียปลูกเพื่อใช้เป็นยา
Rheum palmatum
วิลลี เนลสัน
วิลลี ฮักห์ เนลสัน  (เกิด 29 เมษายน 1933 -) เป็นศิลปินนักร้องคันทรี นักแสดง นักดนตรี นักประพันธ์ กวี นักกิจกรรมชาวอเมริกัน มีชื่อเสียงจากอัลบั้ม "ช็อตกันวิลลี" (Shotgun Willie) (1973) ตามมาด้วยอัลบั้มที่ประสบความสำเร็จอย่างมากอย่าง "เรดเฮดสเตรงเจอร์" (Red Headed Stranger) (1975) และ "สตาร์ดัสท์" (Stardust) (1978) จากอัลบั้มนี้เองทำให้ชื่อวิลลี เนลสัน ได้รับการจดจำในฐานะศิลปินแนวคันทรีที่มีชื่อเสียงที่สุดคนหนึ่ง เขายังถือเป็นศิลปินคนสำคัญของแนวย่อยคันทรีในช่วงปลายยุค 60 ที่เรียกว่า "เอาต์ลอว์คันทรี" (Outlaw country) ซึ่งเป็นมาตราฐานจารีตแบบแผนดั้งเดิมของเสียงร้องจากแนชวิลล์ เนลสันยังเป็นนักแสดง ซึ่งเขาเคยแสดงภาพยนตร์มามากกว่า 30 เรื่อง เป็นผู้ร่วมแต่งหนังสือหลายเล่ม และยังเป็นนักกิจกรรมในการณรงค์ใช้เชื้อเพลิงชีวภาพ และผลักดันกฎหมายเกี่ยวกับกัญชาอีกด้วย
เนลสันเกิดในช่วงภาวะเศรษฐกิจตกต่ำครั้งใหญ่ ภายใต้การเลี้ยงดูจากปู่ย่าตายายของเขา เนลสันแต่งเพลงแรกในชีวิตของเขาเมื่ออายุได้เพียง 7 ขวบและเข้าร่วมวงดนตรีตอนอายุ 10 ขวบ ในช่วงเรียนมัธยม เขาได้ร่วมทัวร์กับวงโบฮีเมียนพอลคา (Bohemian Polka) ในตำแหน่งร้องนำและมือกีตาร์ ภายหลังจบจากโรงเรียนมัธยม ในปี 1950 เขาได้เข้าร่วมกองทัพอากาศของสหรัฐ แต่ต่อมาก็ถูกปลดออกจากปัญหาที่ตามทีหลัง หลังจากนั้นเขากลับไปศึกษาต่อยัง มหาวิทยาลัยเบย์เลอร์ เรียนได้ 2 ปีก็ดรอปเพราะประสบความสำเร็จในด้านดนตรี ในช่วงเวลาดังกล่าวนี้เขาได้ใช้ชีวิตในการทำงานเป็นผู้จัดรายการในสถานีวิทยุเท็กซัส และเป็นนักร้องตามบาร์ต่างๆ เนลสันได้ย้ายไปอยู่ที่แวนคูเวอร์, วอชิงตัน ที่ซึ่งเขาได้แต่งหนังสือ "Family Bible" และบันทึกเสียง "Lumberjack ในปี 1956 ในปี 1958 เขาย้ายไปฮิวสตัน, เท็กซัส ภายหลังจากเซนต์สัญญากับค่ายเพลงดี (D Records) เขาได้ร้องเพลงที่บาร์ Esquire Ballroom ในทุกสัปดาห์และทำงานเป็นผู้จัดรายการควบคู่ไป ในช่วงเวลานี้เขายังได้แต่งเพลงที่เป็นมาตราฐานคันทรีของเขา เช่น "Funny How Time Slips Away" "Hello Walls" "Pretty Paper" และ "Crazy" ในปี 1960 เขาได้ย้ายไปแนชวิลล์ รัฐเทนเนสซี และต่อมาก็ไปเซนต์สัญญากับเปเปอร์มิวสิก (Pamper Music) ซึ่งอนุญาตให้เขาร่วมวงของเรย์ ไพรซ์ ในตำแหน่งมือเบส ในปี 1962 เขาบันทึกอัลบั้มแรกของเขา "...แอนเดนไอรอต" (...And Then I Wrote) จากผลลัพธ์ที่ออกมาดี ส่งผลให้เนลสันเซนต์สัญญาในปี 1964 กับอาร์ซีเอวิคเตอร์ (RCA Victor) และได้ร่วมรายการคอนเสิร์ตรายสัปดาห์ที่ Grand Ole Opry ในปีต่อมา หลังจากยุครุ่งเรืองของเขาในช่วงปลายยุค 60 และต้นยุค 70 เนลสันได้เกษียณตัวเองในปี 1972 และย้ายไปอยู่ที่อัสติน รัฐเท็กซัส ที่ซึ่งเขายังคงเล่นดนตรีต่อไป โดยมักจะแสดงสดที่ไนท์คลับเดอะดิลโล (The 'Dillo) บ่อยๆ
ในปี 1973 ภายหลังเซนต์สัญญากับแอนแลนติก เนลสันเปลี่ยนมาเป็นศิลปินเอาต์ลอว์คันทรี โดยการออกอัลบั้มเช่น "Shotgun Willie" และ "Phases and Stages" ในปี 1975 เขาทำสัญญากับค่ายเพลงโคลัมเบีย จนได้ออกอัลบั้ม "Red Headed Stranger" ที่โด่งดังออกมา ในปีเดียวกันนั้นเองเขายังได้บันทึกเสียงแนวเอาต์ลอว์คันทรีลงอัลบั้มอื่นอีกคือ "Wanted! The Outlaws" เช่นเดียวกับศิลปินร่วมแนวเช่น เวย์ลอน เจนนิงส์, เจสซี คอลเตอร์ และทอมพาลล์ เกลเซอร์ ในช่วงกลางยุค 80 ในขณะที่ออกอัลบั้มฮิตอย่าง "like Honeysuckle Rose" และซิงเกิลฮิตเช่น "On the Road Again", "To All the Girls I've Loved Before", และ "Pancho and Lefty" เขาได้เข้าร่วมวงคันทรีรวมศิลปินระดับตำนานในคันทรีอีก 3 คน ในชื่อว่า "เดอะไฮเวย์เมน" ซึ่งประกอบด้วย จอห์นนี แคช, คริส คริสตอฟเฟอร์สัน และเมิร์ล ฮักการ์ด
ในช่วงระหว่างปี 1990 และ 2000 เนลสันไม่หยุดทัวร์คอนเสิร์ต เขาได้ปล่อยอัลบั้มออกทุกๆปี มีการแสดงความคิดเห็นต่อเขาตั้งแต่บวกจนถึงหลากหลาย เขาเป็นผู้บุกเบิกแนวเพลงหลากหลายทั้ง เรกเก บลูส์ แจ๊ส และโฟล์ค เนลสันสร้างภาพยนตร์ของเขาครั้งแรกคือเรื่อง "The Electric Horseman" ปี 1979 ตามมาด้วยภาพยนตร์อื่นๆและบนโทรทัศน์อีกมากมาย เนลสันยังเป็นแกนหลักด้านรณรงค์กิจกรรมและเป็นประธานร่วมการปฏิรูปองค์กรด้านกฎหมายที่เกี่ยวข้องกับกัญชา นอกจากนี้ในด้านสิ่งแวดล้อมเขายังเจ้าของไบโอดีเซลล์ ฉลาก Willie Nelson Biodiesel อีกด้วย ซึ่งน้ำมันเขาทำมาจากน้ำมันพืช เนลสันยังได้รับเกียรติให้ดำรงตำแหน่งประธานที่ปรึกษาบอร์ดของโครงการดนตรีเท็กซัส ซึ่งเป็นองค์กรการกุศลทางดนตรีของรัฐเท็กซัส
วิลลี เนลสัน ได้รับการสรรเสริญอย่างกว้างขวางที่ถูกจดจำในฐานะ "อเมริกันไอคอน" คนหนึ่งของสหรัฐ เขายังได้รับการบรรจุเข้าสู่คันทรีมิวสิกฮอลล์ออฟเฟม ในปี 1993 และได้รับรางวัลจาก Kennedy Center Honors ซึ่งถือเป็นรางวัลทางการแสดงที่ให้สำหรับศิลปินในสหรัฐอเมริกา นอกจากนี้เขายังถูกติดอันดับในนิยสารโรลลิงสโตนส์ ในหัวข้อ "100 นักร้องที่ยิ่งใหญ่ที่สุด" และ "100 นักกีตาร์ที่ยิ่งใหญ่ที่สุด"
เค็ตสึเมชิ
เค็ตสึเมชิ  เป็นวงดนตรีแนวป็อปและฮิปฮอปชาวญี่ปุ่น วงก่อตั้งขึ้นเมื่อปี พ.ศ. 2536 มีสมาชิกทั้งหมดสี่คน ซึ่งมีลักษณะการร้องสลับกับแร็ป หนึ่งในผลงานที่มีชื่อเสียงคือเพลง "ซากูระ" ที่ขึ้นอันดับที่สองของออริคอนเมื่อปี พ.ศ. 2548 และเพลงดังกล่าวถูกใส่ไว้ในเกมไทโกะโนะทัตสึจิง
ชื่อวง "เค็ตสึเมชิ" เป็นคำญี่ปุ่นที่ใช้เรียกยาชนิดหนึ่งที่ทำมาจากเมล็ดชุมเห็ดจีน (Senna obtusifolia) สมุนไพรที่ใช้ในการแพทย์แผนจีน
ภาราดา ชัชวาลโชติกุล
ภาราดา ชัชวาลโชติกุล (เกิด 13 ตุลาคม พ.ศ. 2539) เป็นนักแสดง นักร้อง นายแบบชาวไทย สังกัดสถานีโทรทัศน์ไทยทีวีสีช่อง 3
ภาราดา ชัชวาลโชติกุล (ชื่อเล่น: เฟริสท์) เกิดวันที่ 13 ตุลาคม พ.ศ. 2539 ใน กรุงเทพมหานคร จบการศึกษาระดับมัธยมศึกษาจาก โรงเรียนเซนต์คาเบรียล จบการศึกษาระดับปริญญาตรีจาก คณะนิเทศศาสตร์ มหาวิทยาลัยกรุงเทพ
เข้าวงการจากประกวด Thailand’s Most Famous ขวัญใจไทยแลนด์ โดยได้รับรางวัลชนะเลิศและได้เซ็นสัญญาเป็นนักแสดงสังกัด สถานีโทรทัศน์ไทยทีวีสีช่อง 3 นอกจากนี้ยังเคยเป็นเดนซ์เซอร์ใน งานคอนเสิร์ต AF6 งานคอนเสิร์ต วี แคร์ (ของเบิร์ด ธงไชย แม็คอินไตย์) งานคอนเสิร์ต This is it (ไมเคิล แจ็คสัน)
โดราเอมอน ตอน ตะลุยแดนมหัศจรรย์
โดราเอมอน ตอน ตะลุยแดนมหัศจรรย์  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 3 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 13 มีนาคม ค.ศ. 1982
โดราเอมอน ตอน ผจญภัยใต้สมุทร
โดราเอมอน ตอน ผจญภัยใต้สมุทร  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 95 นาที ภาพยนตร์ชุดนี้ถือเป็นตอนที่ 4 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 12 มีนาคม ค.ศ. 1983
http://www.dora-movie.com/film_history/history_4.html
โดราเอมอน ตอน ท่องแดนเวทมนตร์
โดราเอมอน ตอน ท่องแดนเวทมนตร์  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 5 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 17 มีนาคม ค.ศ. 1984
โดราเอมอนตอน ท่องแดนเวทมนตร์ (ตะลุยแดนปีศาจ)
โดราเอมอน ตอน สงครามอวกาศ
โดราเอมอน ตอน สงครามอวกาศ  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 6 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 16 มีนาคม ค.ศ. 1985
โดราเอมอน ตอนท่องแดนเวทมนตร์
โดราเอมอน ตอน สงครามหุ่นเหล็ก
โดราเอมอน ตอน สงครามหุ่นเหล็ก  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 7 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 15 มีนาคม ค.ศ. 1986
โดราเอมอน ตอน สงครามหุ่นเหล็ก (ผจญกองทัพมนุษย์เหล็ก)
โดราเอมอน ตอน เผชิญอัศวินไดโนเสาร์
โดราเอมอน ตอน เผชิญอัศวินไดโนเสาร์ หรือชื่อคนไทยรู้จักคือ บุกแดนใต้พิภพ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 8 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 14 มีนาคม ค.ศ. 1987
โดราเอมอน ตอน เผชิญอัศวินไดโนเสาร์ (บุกแดนใต้พิภพ)
โดราเอมอน ตอน ตำนานเทพนิยายไซอิ๋ว
โดราเอมอน ตอน ตำนานเทพนิยายไซอิ๋ว  เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 90 นาที ภาพยนตร์ชุดนี้ถือเป็นตอนที่ 9 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 12 มีนาคม ค.ศ. 1988 ภาพยนตร์ชุดนี้ไม่ได้ตีพิมพ์เป็นหนังสือการ์ตูนลายเส้น จึงสามารถหาชมได้เฉพาะหนังสือการ์ตูนในรูปแบบอนิเมะเท่านั้น เพราะช่วงเวลานั้นฟูจิโกะ F ฟูจิโอะ ป่วยจึงหยุดสร้างสรรค์การวาด (เป็นภาพยนตร์ที่ไม่มีฉบับหนังสือการ์ตูน)
เนื้อเรื่องอย่างละเอียด.
โนบิตะและเพื่อนๆ เตรียมซ้อมละครซึ่งแสดงเรื่องไซอิ๋ว โดยระหว่างการซ้อมโนบิตะนึกถึงเกี่ยวกับหากตัวเองเล่นเป็นหงอคง แต่เพื่อนๆ ไม่ให้เขารับบทนั้น โนบิตะเซ็งที่ตัวเองไม่ได้เล่นบทหงอคงทั้งๆ ที่ต้นคิดคือเขา (เดคิสุงิเป็นหงอคง) ไจแอนท์ที่รับบทโป๊ยก่ายก็ไม่พอใจที่ซึเนะโอะไปว่าว่าเป็นปีศาจหมู ทำให้เล่นผิดบทเพราะอารมณ์ (ใครๆ ก็อยากเป็นหงอคง) เมื่อไจแอนท์บอกว่าซึเนะโอะก็เหมาะที่จะเป็นพรายน้ำก็โมโหไจแอนท์ สุดท้ายโนบิตะบอกว่าเขาจะพิสูจน์ให้ดูว่าหงอคงมีจริง ถ้ามีต้องให้เขาเป็นหงอคง เขาเลยกลับบ้านไปหาโดราเอมอนเพื่อที่จะใช้ไทม์แมชชีนไปในประเทศจีนสมัยที่พระถังซำจั๋ง แต่โดราเอมอนยังเล่นเกมในฮีโร่แมชชีน โนบิตะเลยไปคนเดียว เขาพบหงอคงหน้าเหมือนเขาเปี๊ยบบินผ่านไป และพบกับเด็กหนุ่มคนหนึ่งซึ่งเป็นลมหมดสติจากการขาดน้ำ โนบิตะเลยเอาน้ำมาให้เพื่อช่วยชีวิตไว้